stanford-oval/wikipedia huggingface dataset:
Antti Herlin
Koulutus

Antti Herlin kirjoitti ylioppilaaksi Helsingin Suomalaisesta Yhteiskoulusta (SYK) vuonna 1976. Herlin on opiskellut maanviljelyä Yhdysvalloissa.
Luottamustoimet ja kunnianosoitukset

Kone Oyj:n lisäksi muita Herlinin luottamustoimia ovat muun muassa:
Solidium Oy:n hallituksen jäsen 2008–2013
Elinkeinoelämän keskusliiton hallituksen puheenjohtaja 2007–2008
Security Trading Oy:n hallituksen puheenjohtaja
Holding Manutas Oy:n hallituksen puheenjohtaja
Ilmarisen hallintoneuvoston varapuheenjohtaja 2004–2017
Teknologiateollisuuden hallituksen jäsen 1996–
YIT Oyj:n hallituksen jäsen 2004–
Sanoma Oyj:n hallituksen puheenjohtaja 2013–2016
Sanoma Oyj:n hallituksen varapuheenjohtaja 2016–2021
Uusi Lastensairaala 2017 –säätiön hallituksen jäsen
Vuonna 2014 tasavallan presidentti Sauli Niinistö myönsi Herlinille Suomen Leijonan suurristin.
Varallisuus

Antti Herlin on Suomen ensimmäinen osakemiljardööri, sillä hänen kotimaisten pörssiomistustensa arvo oli kesäkuussa 2008 1,4 miljardia euroa. Varoja hän hallitsee kahden omistusyhtiön, Holding Manutasin ja Security Tradingin, kautta. Koko 1,4 miljardin osakesalkku ei ole suoraan hänen omistuksessaan, sillä vajaat puolet Holding Manutasista omistaa Koneen säätiö. Hallinta on kuitenkin Antti Herlinin käsissä.
Vuonna 2010 Herlin pääsi ensimmäisenä suomalaisena Forbes-julkaisun maailman rikkaimpien henkilöiden listalle, jaetulle 773. sijalle.
Vuonna 2013 Herlin oli Suomen ainoa miljardööri 3,1 miljardin dollarin omaisuudellaan ja maailman 437:nneksi rikkain henkilö. Vuonna 2014 hänen seurakseen Forbesin miljardöörilistalle olivat nousseet hänen kolme sisarustaan. Maaliskuussa 2019 Herlinin omaisuuden arvoksi arvioitiin 3,6 miljardia euroa.
Vuonna 2022 Antti Herlinin pörssinoteeratun omaisuuden arvo oli noin 4,0 miljardia euroa.
Varallisuus > Merkittävät pörssiomistukset

Kone
Sanoma
UPM-Kymmene
Caverion
Tilanne 2022.
Yksityiselämä

Antti Herlin on naimisissa, ja hänellä on kolme tytärtä ja poika Jussi Herlin, joka on ollut Koneen hallituksen jäsen vuodesta 2012. Herlin asuu vaimonsa kanssa Thorsvikin kartanossa Kirkkonummella. Herlin nosti vuonna 2007 maataloustukea 243 000 euroa omistamalleen maatilalle. Antti Herlinin tytär Iiris Herlin on ollut Koneen hallituksen jäsen vuodesta 2015 ja Anna Herlin on ollut Sanoman hallituksen jäsen 13. huhtikuuta 2021 lähtien.
Huomionosoituksia

Herlin on kauppatieteiden kunniatohtori vuodelta 2006 Helsingin kauppakorkeakoulussa ja Pietarin talouden ja rahoituksen valtionyliopiston kunniatohtori, sekä taiteen kunniatohtori Taideteollisessa korkeakoulussa.
Näkemyksiä

Elinkeinoelämän keskusliiton (EK) puheenjohtajan ominaisuudessa Antti Herlin vaati vuonna 2008 palkkamalttia ja varoitti palkkakilpailusta.
Aiheesta muualla

Herlin, Antti hakuteoksessa Uppslagsverket Finland (2012). (ruotsiksi)
Aladin

Aladin on sukunimi, joka on muun muassa seuraavilla henkilöillä:
Aleksei Aladin (1873–1927), venäläinen poliitikko
Konstantin Aladin (vanhempi) (1833–1896), suomenvenäläinen kauppias, teollisuudenharjoittaja, laivanvarustaja ja kauppaneuvos
Konstantin Aladin (nuorempi) (1868–1938), suomenvenäläinen kauppias, teollisuudenharjoittaja, laivanvarustaja ja kauppaneuvos
Tamara Aladin (1932–2019), suomalainen muotoilija ja lasitaiteilija
Aladár Kovácsi

| Mitalit> Maa:   Unkari.Miesten nykyaikainen viisiottelu. Olympialaiset  | Mitalit> Maa:   Unkari.Miesten nykyaikainen viisiottelu. Olympialaiset  | Mitalit> Maa:   Unkari.Miesten nykyaikainen viisiottelu. Olympialaiset  | Maa:   Unkari> Miesten nykyaikainen viisiottelu. |
| --- | --- | --- | --- |
|  Kultaa | Helsinki 1952 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Zürich 1955 | joukkuekilpailu |  |
|  Hopeaa | Aldershot 1958 | joukkuekilpailu |  |
|  Pronssia | Zürich 1955 | yksilökilpailu |  |
Aladár Kovácsi (11. joulukuuta 1932 Budapest – 8. huhtikuuta 2010 Budapest) oli unkarilainen nykyaikaisen viisiottelun olympiavoittaja ja maailmanmestari.
Kovácsi voitti joukkuekilpailun olympiakultaa Helsingissä 1952, missä hän oli yksilökilpailussa 12:s. MM-kilpailuista Kovácsi voitti joukkuekilpailun kultaa vuonna 1955 ja hopeaa 1958 yltäen vuonna 1955 myös yksilökilpailussa pronssille.
Aleksandr Šustov

| Mitalit | Mitalit | Mitalit |  |
| --- | --- | --- | --- |
|  Aleksandr Šustov |  Aleksandr Šustov |  Aleksandr Šustov |  |
Maa:   Venäjä
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Barcelona 2010 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Pronssia | Pariisi 2011 | korkeushyppy |  |
Aleksandr Andrejevitš Šustov (ven. Александр Андреевич Шустов, s. 29. kesäkuuta 1984) on venäläinen korkeushyppääjä.
Šustov sijoittui 12:nneksi alle 23-vuotiaiden EM-kilpailuissa Erfurtissa 2005. Hän voitti kultaa Bangkokin universiadeissa 2007 tuloksella 231 ja oli neljäs Torinon sisäratojen EM-kilpailuissa 2009. Hän voitti 2010 Euroopan joukkuemestaruuskilpailujen korkeushyppykilpailun ja Venäjän ulkoratojen mestaruuden. Barcelonan EM-kilpailuissa hän voitti kultaa ennätystään sivunneella tuloksella 233. Hän oli hypännyt saman tuloksen aiemmin kesällä 2010 Sotšissa ja Žukovskissa. Pariisin sisäratojen EM-kilpailuissa 2011 Šustov sijoittui kolmanneksi tuloksella 234 cm. Myöhemmin samana vuonna hän hyppäsi ennätyksekseen 236 cm Tšeboksaryssa ja sijoittui kahdeksanneksi Daegun MM-kilpailuissa. Lontoon olympialaisissa 2012 hän karsiutui loppukilpailusta. Moskovan MM-kilpailuissa 2013 hän sijoittui alun perin seitsemänneksi ja Prahan EM-hallikilpailuissa 2015 neljänneksi, mutta nämä tulokset mitätöitiin myöhemmin dopingin takia.
Šustov lopetti uransa vuonna 2017. Hän sai kesäkuussa 2020 neljän vuoden urheilun toimintakiellon dopingin käytöstä. Šustov valitti tuomiosta urheilun kansainväliseen vetoomustuomioistuimeen CASsiin, joka kuitenkin hylkäsi hänen valituksensa. Šustovin kilpailutuloksia mitätöitiin aikaväliltä 8.7.2013–7.7.2017.
Aitakilli

| Aitakilli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Amerikankillit Fundulidae
Suku::  Fundulus
Laji::  lineolatus
Kaksiosainen nimi
 Fundulus lineolatus  (Agassiz, 1854) 
Katso myös
   Aitakilli Wikispeciesissä   Aitakilli Commonsissa 
Infobox OKNimi-testi OKIUCN-testi OK: 
Aitakilli (Fundulus lineolatus) on pieni amerikankillien heimoon kuuluva kala, joka elää Virginiassa Okeechobeejärven suistossa. Aitakilli voi parhaimmillaankin yltää vain noin 8 senttimetrin pituuteen. Lajin edustajat käyttävät monesti ravinnokseen kasvillisuutta, äyriäisiä ja toukkia. Laji on elinympäristöissään melko yleinen.
Aiheesta muualla

ITIS: Fundulus lineolatus (englanniksi)
Aleksi Hyppölä

Aleksi Hyppölä (19. joulukuuta 1883 Jämsä – 16. kesäkuuta 1976 Tampere) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Hyppölän vanhemmat olivat maanviljelijä Kalle Hyppölä ja Amanda Friman ja puolisot 1911–1913 Vilma Salmelin ja vuodesta 1917 Amanda (Ami) Matilda Elers. Hyppölä kävi kansakoulun Jämsässä 1892–1896. Hän oli töissä kotitilallaan Hyppölässä Jämsässä 1896–1899 ja Viktor Tuorilan maalaistavarain tukku- ja vähittäiskaupan harjoittelija ja nuorempi apulainen Tampereella vuodesta 1899.
Hyppölä oli Viktor Ahlmanin siirtomaatavarain tukku- ja vähittäisliikkeen palveluksessa Turussa, ruokakauppias Tampereen kauppahallissa, liikeapulainen Helsingissä vuodesta  1904, Toiminimi Erkkilä & Kumpp:n osakas, Sulo Salmelinin paperipussitukkuliikkeen myyntiedustaja Tampereella 1906–1910, Paperipussitehdas ja Kauppa Oy:n osakas vuodesta 1909 ja tehtaan isännöitsijä ja johtaja 1913–1914, paperipussitukkuliikkeen omistaja Tampereella 1911–1913, Oy Printz & Co:n osakas, prokuristi ja myyntipäällikkö Äetsässä 1914–1916 ja Paperipussitehdas ja Kauppa Oy:n, vuodesta 1954 Hyppölä Oy, toimitusjohtaja ja johtokunnan puheenjohtaja 1916–1959.
Hyppölä oli myös Pukutehdas Oy:n perustajaosakas 1911 ja Kylmäkoski-yhtiön perustajaosakas ja johtokunnan puheenjohtaja 1919–1928. Hän kuului Lapuanliikkeen Pohjois-Hämeen piirin johtokuntaan ja oli Isänmaallisen Kansanliikkeen Pohjois-Hämeen piirin puheenjohtaja 1932–1934. Kansalliskaartiin Hyppölä kuului 1905 ja Tampereen suojeluskuntaan vuodesta 1917 ja sen esikuntaan 1942–1944. Hyppölä sai kauppaneuvoksen arvonimen 1953.
Alaska Airlines

| Alaska Airlines |
| --- | --- |

 IATA: AS  –  ICAO: ASA 
Kutsukoodi:  ALASKA
Perustettu:  6. kesäkuuta 1932
Laivaston koko:  291
Kohteiden määrä:  99
Solmukohdat:  Anchoragen kansainvälinen lentoasema Los Angelesin kansainvälinen lentoasema Portlandin kansainvälinen lentoasema Seattle-Tacoman kansainvälinen lentoasema
Emoyhtiö:  Alaska Air Group
Kotipaikka:   SeaTac, Washington, Yhdysvallat
Kanta-asiakasohjelma:  Mileage Plan
Allianssi:  Oneworld
Avainhenkilö(t):  Brad Tilden (CEO)
Yhtiön sivut:  www.alaskaair.com
Alaska Airlines (IATA: AS, ICAO: ASA, kutsukoodi: ALASKA) on yhdysvaltalainen lentoyhtiö. Yhtiö lentää Alaskasta muualle Yhdysvaltoihin, Kanadaan ja Meksikoon. Vuonna 2016 Alaska Airlines julkisti ostavansa Virgin America -lentoyhtiön. Vuoden 2019 alussa fuusioituminen on kuitenkin vielä kesken.Vuonna  2023 Alaska Airlines ilmoitti että se yhdistyy Hawaiian Airlinesin kanssa.
Alaska Airlines liittyi vuonna 2021 Oneworld-allianssiin.
Laivasto > Nykyinen laivasto

Helmikuussa 2023 Alaska Airlinesin laivasto koostuu seuraavista konetyypeistä. Laivaston keski-ikä on 8,6 vuotta.
| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Airbus A321neo | 10 | — | 190 | Korvataan Boeing 737 MAX -sarjan koneilla. |
| Boeing 737-700 | 11 | — | 124 |  |
| Boeing 737-800 | 61 | — | 159 |  |
| Boeing 737-900 | 12 | — | 178 |  |
| Boeing 737-900ER | 79 | — | 178 |  |
| Boeing 737 MAX 8 | — | 15 | 163 | Toimitukset alkavat vuonna 2023. Korvaa Airbus A320 ja A321 -koneet. |
| Boeing 737 MAX 9 | 40 | 30 | 178 | Toimitukset vuoteen 2024 asti. Korvaa Airbus A320 ja A321 -koneet. |
| Boeing 737 MAX 10 | — | 60 | 189 | Toimitukset alkavat vuonna 2024. Korvaa Airbus A320 ja A321 -koneet. |
| Yhteensä | 213 | 105 |  |  |
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 737-700F | 3 | — |  |
| Boeing 737-800BCF | — | 2 | Toimitukset alkavat vuonna 2023. |
| Yhteensä | 3 | 2 |  |
| Konetyyppi | Lukumäärä | Tilauksia | Matkustajapaikkoja | Huomautuksia |
| --- | --- | --- | --- | --- |
| Embraer E175 | 33 | 17 | 76 | liikennöijänä Horizon Air |
| Embraer E175 | 42 | — | 76 | liikennöijänä SkyWest Airlines |
| Yhteensä | 75 | 17 |  |  |
Alaska Airlinesin Airbus A320-200 laskeutumassa McCarranin kansainväliselle lentoasemalle.
Alaska Airlinesin Boeing 737-800 lähdössä Los Angelesin kansainväliseltä lentoasemalta.
Alaska Airlinesin Boeing 737-900ER laskeutumassa Newarkin kansainväliselle lentoasemalle.
Alaska Airlinesin Boeing 737 MAX 9 laskeutumassa Los Angelesin kansainväliselle lentoasemalle.
Horizon Airin de Havilland Canada Dash 8 Q400 laskeutumassa Kelownan kansainväliselle lentoasemalle.
SkyWest Airlinesin Embraer E175 laskeutumassa San Diegon kansainväliselle lentoasemalle.
Adam Afzelius

| Adam Afzelius |
| --- | --- |

Henkilötiedot
Syntynyt: 8. lokakuuta 1750 Larv, Länsi-Götanmaa, Ruotsi
Kuollut: 20. tammikuuta 1837 (86 vuotta) Uppsala, Ruotsi
Koulutus ja ura
Tutkimusalue:  Kasvitiede
   
Adam Afzelius (8. lokakuuta 1750 Larv, Länsi-Götanmaa, Ruotsi – 20. tammikuuta 1837 Uppsala, Ruotsi) oli ruotsalainen kasvitieteilijä.
Elämä ja ura

Afzelius syntyi Larvin pappilassa Västergötlannissa vuonna 1750, opiskeli Uppsalassa vuonna 1768 ja oli siellä itämaisten kielten lehtori vuonna 1777. Hänen pääkiinnostuksensa kohdistui kuitenkin luonnontieteisiin, ja hänestä tuli pian yksi Linnén arvostetuimmista oppilaista. Vuonna 1789 hän lähti Englantiin opiskelemaan kasvitiedettä. Vuonna 1791 hän kieltäytyi tarjouksesta lähteä luonnontieteilijänä englantilaisen Kiinan-valtuuskunnan mukana, ja seuraavana vuonna hän lähti englantilaiseen Sierra Leonen siirtokuntaan Afrikan länsirannikolle, mutta vuonna 1793 hänen terveytensä pakotti hänet palaamaan Lontooseen, josta hän kuitenkin lähti uudelleen Afrikkaan vuonna 1794. Muutama kuukausi siirtokuntaan saapumisensa jälkeen ranskalaiset melkein tuhosivat sen, ja Afzelius menetti sekä kasvikokoelmansa että muun omaisuutensa. Lontoossa asuvien ystäviensä tuella hän kuitenkin pääsi uusille matkoille Guinean rannikolle. Hän palasi Englantiin vuonna 1796 suurten kokoelmien kanssa, toimi siellä jonkin aikaa Ruotsin lähetystön sihteerinä ja palasi Ruotsiin vuonna 1799, jossa hän sai lääketieteen tohtorin tutkinnon vuonna 1797. Nyt hän toimi opettajana Uppsalan yliopistossa, ja hänet nimitettiin vuonna 1812 professoriksi.
Afzeliuksen suuret ja erinomaisesti säilyneet kokoelmat olivat arvokkaita myöhemmälle kasvitutkimukselle. Englantilainen Joseph Dalton Hooker tutki Afzeliuksen hedelmäkokoelman. Afzelius tunnetaan useista pienemmistä kirjoituksista ja kasvitieteellisistä teksteistä (esimerkiksi De rosis suecanis), mutta pääasiassa siitä, että hän julkaisi vuonna 1823 Linnén omaelämäkerran. Afzelius oli useiden ruotsalaisten ja ulkomaisten tiedeseurojen jäsen. Hänen veljensä Per von Afzelius kunnostautui lääketieteen opettajana ja lääkärinä.
Aiheesta muualla

Kuvia tai muita tiedostoja aiheesta Adam Afzelius Wikimedia Commonsissa
Aitalikusteri

| Aitalikusteri |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Oliivikasvit Oleaceae
Suku::  Likusterit Ligustrum
Laji::  vulgare
Kaksiosainen nimi
 Ligustrum vulgare  L. 
Katso myös
   Aitalikusteri Wikispeciesissä   Aitalikusteri Commonsissa 
Infobox OKNimi-testi OK: 
Aitalikusteri (Ligustrum vulgare) on nahkealehtinen pensas, joka elää luonnonvaraisena lähes koko Euroopassa Ruotsin eteläosia myöten. Se kasvaa 3–5 metriä korkeaksi. Lehdet ovat 2–6 cm pitkät ja noin sentin levyiset. Valkoiset kukat puhkeavat keskikesällä, niistä kehittyy mustia, kiiltäviä marjoja. Aitalikusteria kasvatetaan aidanteina ja perhoskasvina. Kasvi on myrkyllinen, mutta pienen määrän syöminen aiheuttaa harvoin oireita.
Aitalikusterin marjoja.
Aiheesta muualla

Suomen Lajitietokeskus: Aitalikusteri (Ligustrum vulgare)
Arboretum Mustila: Ligustrum vulgare – aitalikusteri[vanhentunut linkki]
ITIS: Ligustrum vulgare (englanniksi)
United States Department of Agriculture (USDA): Ligustrum vulgare (englanniksi)
Dr. Duke's Phytochemical and Ethnobotanical Databases: Ligustrum vulgare (Arkistoitu – Internet Archive) (englanniksi)
Centre for Agriculture and Biosciences International (CABI): Ligustrum vulgare (common privet) (englanniksi)
Aakkostorni

| Aakkostorni> ანბანის კოშკი |
| --- | --- |
 Aakkostorni näkyy Batumin panoraamakuvassa oikeassa reunassa.
Tiedot
Sijainti:  Batumi,  Georgia
Koordinaatit:  41°39′21″N, 41°38′21″E
Peruskiven muuraus:  10. lokakuuta 2010
Rakennettu:  2010–2011
Arvioitu valmistumispäivämäärä:  2011
Avajaiset:  2012
Käyttötarkoitus:  näköalatorni
Tila:  rakenteilla
Yritykset
Arkkitehti:  Alberto Domingo Cabo 
Insinööri:  Alberto Domingo ja Carlos Lázaro
Urakoitsija:  CMD Ingenieros 
Omistaja:  Boost Spain S.I
Tekniset tiedot
Kerroksia:  5
Kerrospinta-ala:  2200 tai 2682 m²
Hissien määrä:  5
Kustannukset:  64 milj. GEL (n. 21,2 milj. €)
Korkeus
Kattokorkeus:  130 m
Ylin kerros:  125,6 m
Verkkosivut
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Aakkostorni (georg. ანბანის კოშკი, Anbanis kʼlshkʼi) on 130 metrin korkuinen torni Mustanmeren rannalla autonomisessa Adžariassa sijaitsevassa satama- ja lomakaupungissa Batumissa, Georgiassa.
Aakkostorni on nimensä saanut rakenteelliseen ekspressionistiseen ulkomuotoiluunsa kuuluvista georgian aakkosten 33:sta mkhedruli-kirjaimesta ja symboloi niiden ainutlaatuisuutta. Rakennustöiden avajaispäivänä 10. lokakuuta 2010 entinen presidentti Mikheil Saakašvili on nimennyt tornin georgian aakkosten muistomerkiksi.
Tämä kaupungin suositulle rantabulevardille rakennettu kiemurainen torni on myös Batumin tunnetuin maamerkki ja matkailukohde, jossa on näköalatasanteita, panoraamahissejä, korkeiden teräsrakenteiden varassa pallonmuotoinen kupoli tunnissa akselinsa ympäri täysikierroksen pyörivine ravintoloineen, kokoustiloja ja tilat paikalliselle TV-studiolle.
Aakkostornin on suunnitellut espanjalainen arkkitehti Alberto Domingo Cabo. Rakennustyöt aloitettiin 10. lokakuuta 2010 ja ne päättyivät joulukuussa 2011. Rakennustöihin varattiin 65 miljoonaa laria (noin 21,8 milj. euroa), josta käytettiin 64 miljoonaa. Joidenkin lähteiden mukaan v. 2013 Batumin kaupunginhallituksen kokonaisbudjetti on ollut 500 tuhatta laria (n. 166 000 €), josta tornin ylläpito on vaatinut vuotuiset 60 000 laria (n. 19,9 tuhatta €). Tämän yli 10%:n osuuden takia vuonna 2014 alettiin valmistella tornin huutokauppaa ja listattiin asianomaiset osapuolet, Turkin ja Ukrainan yritykset. Kesällä vuonna 2015 torni kuitenkin siirtyi 20 –ksi vuodeksi Espanjassa rekisteröidyn Boost Spain S.I hallintaan symbolisella 1 larin hinnalla. Tämän pitkäaikaisesti Georgiassa toimineen torniyrityksen mukaan alempi terassi oli tarkoitus avata 21. kesäkuuta 2016 ja ravintola aukeaisi heinäkuun lopussa, konferenssisalit vuoden lopussa, tulevaisuudessa lisätään toimistoja, kokoustiloja ja oleskeluterasseja.  Sopimuksen mukaan Batumin kaupunki saa vuosittain vuokralaiseltaan kiinteistöveroa ja maksuja määrältään noin 700000 laria (n. 234,7 €). Lisäksi sijoittajan on investoitava 1,2 miljoonaa euroa tornin parannustöihin.
Sijainti

Aakkostorni sijaitsee rantakadulla Batumin keskustassa lähellä 200 metrin korkuista Teknillisen korkeakoulun postmodernia tornirakennusta, joka on tällä hetkellä Georgian korkein. Tämä monien arvostelujen mukaan koulutuslaitokseksi sopimaton ja hotelliksi uudelleenrakentamisinvestointeja odottava pilvenpiirtäjä on melko tyhjillään, mutta käytössä on sen julkisivussa noin 100 metrin korkeudessa oleva maailmanpyörä ilmastoituine hytteineen. Aakkosten naapurustoon jää myös valtava monikerroksinen rakennus, jolle alun perin oli tarkoitus antaa nimeksi ”Trumpin torni” (”Trumps Tower”), koska perustuksen kulmakiven oli asettanut entinen presidentti M. Saakašvili yhdessä vierailulla olevan Donald Trumpin kanssa vuonna 2012.
Aakkostornista noin 350 metriä itään sijaitsee 19-luvulla rakennettu Batumin kahdeksankulmainen majakka. Toisiaan hitaasti lähestyvät, suutelevat, lyhyen hetken verran halaavat ja sitten eri suuntiin matkaansa jatkavat, noin 7 metrin korkuiset Ali ja Nino -patsaat sijaitsevat majakasta noin parinsadan metrin päässä meren rannalla lähellä venesatamaa. Nämä rantabulevardin loppusuoralle jäävät nähtävyydet yhdessä 25 metrin korkuisen Tšatšan kellotornin, maailmanpyörän ja muun uutuusarkkitehtuurin, kauppojen, venelaiturin, kaikenlaisten pikaruokakojujen ja yökerhojen (lähimpänä Gate -nimisen), kaikenikäisille viihdettä tarjoavien rullaluistelu- ja leikkipaikkojen kanssa kuuluvat Batumin ”Miracle Park” –nimiseen puisto- ja virkistysalueseen. Puisto on nimensä saanut ihmeenlyhyessä ajassa valmistumisestaan ja joidenkin lähteiden mukaan alue on saastunut ja sekasortoinen. Tässä kuitenkin moderni arkkitehtuuri, mm. valtava Kempinski-, postmodernit ja Georgian korkeimpiin kuuluvat 20 -kerroksinen "Radisson Blu" ja 16 –kerroksinen Sheraton hotellit sulautuvat huonokuntoiseen perusinfrastruktuuriin Batumin teatterin, poliisilaitoksen, Business Center-rakennuksen, sataman jne. rinnalle. Nykyisin 25 000 katsojaa mahduttavalla yleisellä virkistysalueella järjestetään joulukuisin uudenvuoden konsertteja ja kesäisin kansainvälisiä pop-rock- ja elektronisen musiikin festivaaleja kuten Julio Iglesiaksen konsertti vuonna 2011, elokuussa v. 2013 kolme päivää kestänyt "Batumin Summer Set 2013", jossa esiintyjien joukossa olivat Laid Back, Sleep Party People ja Faithless, maailmankiertueellaan poikenneen "Maroon 5" :n konsertti 7. kesäkuuta 2016 melko tuhoisine seuramuksineen., Joss Stone ja Jamiroquai vuonna 2017. Aakkostornin näköalapaikalta voi ihailla muutaman sadan metrin päässä olevaa tanssivien suihkulähteiden bulevardia. Noin 750 metriä etelään matkalla Euroopan aukiolle kohoaa kultaista lampaantaljaa pitelevän prinsessan Medean, joidenkin lähteiden mukaan jopa 130 metrin korkuinen patsas. Melkein sen vieressä entisen Kansallispankin restauroitua julkisivua koristelee Saksassa valmistettu astronominen kello.
Parhaiten perille puistoalueelle kuljettavat pikkubussit nro 1, 1a, 2, 4, 10 ja 13.
Aiheesta muualla

Kuvia tai muita tiedostoja aiheesta Aakkostorni Wikimedia Commonsissa
Official website- Aakkostorni Batumissa (Arkistoitu – Internet Archive)
Kuvia
Alaska P. Davidson

Alaska P. Davidson
Alaska Packard Davidson (1. maaliskuuta 1868 Warren, Ohio – 16. heinäkuuta 1934 Virginia) oli Yhdysvaltain liittovaltion poliisin (FBI) ensimmäinen naispuolinen erikoisagentti. Hänen työkomennuksensa FBI:n palveluksessa jäi lyhytaikaiseksi, mutta oli historiallisesti merkittävä.
Tausta

Davidson syntyi Warren ja Mary Elizabeth Packardin tyttäreksi. Hän opiskeli kolmen vuoden ajan julkisissa kouluissa. Packard Motor Car Companyn perustajat James Ward Packard ja William Doud Packard olivat hänen veljiään. Davidson meni 7. marraskuuta 1893 naimisiin Ephraim Banks McCrumin kanssa. Pariskunnalle syntyi tytär Esther, joka kuitenkin kuoli 20. huhtikuuta 1902. Avioliiton päätyttyä Davidson meni uusiin naimisiin James B. Davidsonin kanssa. Hänellä oli myös Anna-niminen tytär.
Työ FBI:ssa ja myöhemmät vaiheet

Davidson sai agenttikoulutuksensa New Yorkissa. Vastuuagentin mukaan hänen hoidettavikseen pitäisi antaa vain sellaisia avoimia tutkintoja, jotka eivät olleet "liian kovia". William J. Burns nimitti Davidsonin erikoisagentiksi liittovaltion poliisiin (silloinen Bureau of Investigation) 11. lokakuuta 1922. Davidson aloitti työskentelyn Washington DC:n -toimistossa. Hänet palkattiin työskentelemään ensisijaisesti Mann Actiin liittyneissä tutkinnoissa. Vuonna 1910 hyväksytty Mann Act oli tehnyt prostituutioon liittyvästä naisiin kohdistuvasta ihmiskaupasta liittovaltiollisen rikoksen.
10. toukokuuta 1924 J. Edgar Hoover aloitti FBI:n johtamisen ja ohjeisti sen alaisia toimistoja erottamaan palveluksesta "epäpätevät" agentit. Hoover piti vain miehiä erikoisagenteiksi soveltuvina. FBI:n Washington DC:n -toimiston vastuuagentti kertoi pian, ettei hänellä ollut erityistä tarvetta naisagentille. Hoover pyysi Davidsonia eroamaan palveluksesta, minkä hän teki 10. kesäkuuta 1924.
Davidson oli yksi kolmesta 1920-luvulla FBI:n agentiksi päässeestä naisesta. Marraskuussa 1923 palkattiin Jessie Duckstein ja vuonna 1924 Lenore Houston, mutta hekin erosivat jo 1920-luvulla. 1920-luvun jälkeen naisille avattiin pääsy agenttikoulutukseen FBI Academyssa vasta vuonna 1972. Ensimmäiset koulutuksesta 1970-luvulla valmistuneet naiset olivat merijalkaväen luutnantti Susan Lynn Roley ja entinen nunna Joanne Pierce.
Davidson jäi leskeksi vuonna 1929 ja asui tämän jälkeen kuolemaansa saakka Virginiassa.
19. kesäkuuta

19. kesäkuuta on gregoriaanisen kalenterin mukaan vuoden 170. päivä (171. päivä karkausvuonna). Vuodesta on jäljellä 195 päivää.
Nimipäivät

suomalainen kalenteri: Siiri
suomenruotsalainen kalenteri: Sigrid, Siri
ortodoksinen kalenteri: Juuda
pohjoissaamenkielinen kalenteri: Sikká
vanhemmissa kalentereissa: Barnabas, Germund, Gerwasius, Jöns, Osmi, Servasius